**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA INIȚIALĂ**

**din 24 MAI 2024**

Urmare a notificării depusă de **SC PAVIMAT CONSTRUCT SRL,** cu sediul în orașul Năsăud, str. Grănicerilor, nr. 94, judeţul Bistriţa-Năsăud, privind prima versiune a planului: ***”*PUZ - Parcelare terenuri în vederea construirii de locuințe individuale și funcțiuni complementare locuirii, căi de acces*”*,** în municipiul Bistrița, str. Lacului și Valea Ghinzii, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 14639/06.12.2023, cu ultima completare la nr. 6074/09.05.2024, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din data de 08.05.2024,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul Urbanistic Zonal** - **“PUZ – Parcelare terenuri în vederea construirii de locuințe individuale și funcțiuni complementare locuirii, căi de acces”,** în municipiul Bistrița, str. Lacului și Valea Ghinzii, judeţul Bistriţa-Năsăud,

**titular**: **SC PAVIMAT CONSTRUCT SRL,** din orașul Năsăud, str. Grănicerilor, nr. 94, judeţul Bistriţa-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

*- prin PUZ* *se propune introducerea terenului în intravilan și parcelarea terenului în vederea construirii de locuințe individuale;*

*Bilanț teritorial*

|  |  |  |  |  |  |
| --- | --- | --- | --- | --- | --- |
| **Zona L2.1** | existent | | propunere | | |
|  | mp. | % | mp. | % | |
| Suprafețe construcții |  |  | 1051,05 | 35 | |
| Parcaje, alei în interiorul zonelor funcționale |  |  | 674,05 | 22,45 | |
| Spații verzi amenajate |  |  | 900,9 | 30 | |
|  |  |  |  |  | |
| Suprafețe terenuri arabile și fâneață | 2626 | 87,45 |  |  | |
| Suprafață teren afectat de centură | 377 | 12,55 | 377 | 12,55 | |
|  |  |  |  |  | |
| Suprafață teren (teren extravilan) | 3003 | 100 | 3003 | 100 | |
| **Zona L2** | existent | | propunere | |  |
|  | mp. | % | mp. | % | |
| Suprafețe construcții |  |  | 11224,15 | 35 | |
| Parcaje, alei în interiorul zonelor funcționale |  |  | 9288,15 | 28,96 | |
| Spații verzi amenajate |  |  | 9620.7 | 30 | |
| Suprafață terenuri arabile și fâneață | 30133 | 93,69 |  |  | |
| Suprafață teren afectat de centură | 1936 | 6,04 | 1936 | 6,04 | |
| intravilan | 128 |  |  |  | |
| extravilan | 1808 |  |  |  | |
|  |  |  |  |  | |
| Suprafață teren | 32069 | 100 | 32069 | 100 | |
| Din care: |  |  |  |  | |
| Teren intravilan | 1234 | 3,85 |  |  | |
| Teren extravilan care se introduce în intravilan | 30835 | 96,15 |  |  | |
| **Zona T2** |  |  |  |  | |
| drum | 13848 | 100 | 13848 | 100 | |
| Din care: |  |  |  |  | |
| -teren intravilan | 7033 | 50.79 |  |  | |
| -teren extravilan | 6815 | 49.21 |  |  | |
| Suprafață teren afectat de centură | 512 |  | 512 |  | |
| intravilan | 197 |  |  |  | |
| extravilan | 315 |  |  |  | |

Bilanț teritorial general

|  |  |  |  |  |
| --- | --- | --- | --- | --- |
|  | existent | | propunere | |
|  | mp. | % | mp. | % |
| Suprafețe construcții |  |  | 12275.2 | 25,1 |
| Parcaje, alei în interiorul zonelor funcționale |  |  | 9962.2 | 20,38 |
| Spații verzi amenajate |  |  | 10521.6 | 21,51 |
| Suprafețe terenuri arabile și fâneață, drum | 46095 | 94,25 |  |  |
| Suprafață teren afectat de centură, din care | 2825 | 5,75 | 2825 | 5,75 |
| Teren în intravilan | 325 |  |  |  |
| Teren în extravilan | 2500 |  |  |  |
| Suprafață teren care se cedează domeniului public pentru circulații auto și pietonale |  |  | 13336 | 27,26 |
| **Suprafață teren** | **48920** | **100** | **48920** | **100** |
|  |  |  |  |  |
| Suprafață teren care se introduce în intravilan | 40653 |  | 40653 |  |
| Suprafață teren intravilan | 8267 |  |  |  |

|  |  |  |  |  |
| --- | --- | --- | --- | --- |
| Suprafață construibilă (zona L2, L2.1) |  |  | 35072 | 71.69 |
| Suprafață teren care se cedează domeniului public pentru circulații auto și pietonale (zona T2) |  |  | 13848 | 28.31 |
| Suprafață teren | 48920 | 100 | 48920 | 100 |

*Prin PUZ* *se propune introducerea terenului cu suprafața de 40653 m2 în intravilanul municipiului Bistrița și parcelarea terenului în vederea construirii de 101 locuințe individuale și 5 imobile cu destinația de spații de servicii/comerciale;*

*Se propun trei zone funcționale:*

*L2.1 - subzona de funcțiuni complementare locuirii (spații de servicii, grădiniță, spații*

*comerciale) situată în afara limitelor zonei protejate cu regim de înălţime de maxim S(D)*

*+P+2E+ER(M) niveluri. Se propun suprafețe desfășurate mai mari de 250 m2 pentru spațiile comerciale și de servicii, fără a afecta caracterul general al zonei. Nu se vor amplasa spații comerciale care să genereze circulații auto semnificative. Spațiile de servicii/comerciale se vor adresa locuitorilor din zonă.*

*POT propus = 35 %*

*CUT propus = 1.26*

*Pentru Etapa I, se propune realizarea a 2 imobile spații de servicii/comerciale, iar în etapa II se vor realiza 3 imobile spații de servicii/comerciale destinate să deservească această zonă.*

*L2- subzona de locuire individuală cu regim de construire izolat sau cuplat cu înălțime*

*maximă de S(D)+P+1E(M), în afara zonei protejate.*

*Pentru Etapa I, se propune realizarea a 45 locuințe individuale, iar în etapa II se vor realiza 56 locuințe individuale.*

*POT propus = 35 %*

*CUT propus = 0.7*

*T2 – zona transporturi rutiere*

*Se propune un aliniament de 9 metri față de axele noilor drumuri propuse.*

*Clădirile propuse se vor retrage faţă de limitele laterale ale parcelei cu cel puţin jumătate din înălţimea la cornişă, dar nu cu mai puţin de 3 metri, pentru accesul pompierilor pe una din laturi, iar pe cealaltă se va respecta Codul Civil cu privire la retrageri față de limitele laterale. Față de limita posterioară, se va prevedea o retragere de 5 m.*

*Regimul de înălțime propus este: S(D)+P+2E+ER(M), respectiv S(D)+P+1E(M).*

*Spaţiile verzi vizibile, cuprinse la stradă între aliniament şi linia de aliniere a clădirilor vor fi amenajate peisager sub forma unor grădini de faţadă; se vor prevedea perdele de vegetatie înspre loturile alăturate;*

*- spaţiile neconstruite şi neocupate de accese şi trotuare de gardă vor fi înierbate şi plantate cu un arbore la fiecare 50 mp;*

*- se recomandă ca, pentru îmbunătăţirea microclimatului şi pentru protecţia construcţiei, să se evite impermeabilizarea terenului peste minimum necesar pentru accese, circulaţii pietonale, terase;*

*- se va asigura un procent de spaţii verzi de minim 30% , vegetatie de dimensiuni mici si medii;*

*Circulația pietonală și auto se face din strada Lacului și strada Valea Ghinzii. Terenurile aflate în intravilan sunt în cea mai mare parte drumuri de acces către strada Lacului, respectiv strada valea Ghinzii. Strada Lacului este o stradă de pământ și piatră cu o lățime minimă de 8 metri. Strada Valea Ghinzii este o stradă modernizată cu îmbrăcăminte asfaltică, trotuar pe o parte și pista de biciclete pe cealaltă parte. Face legătură cu noua zona de agrement (sala polivalentă, pârtia de schi, aerodrom) și cu noua zonă construită a orașului. Pista de biciclete existentă face parte din traseul principal conectat la pistele din oraș (cuprins și în PMUD) Drumurile propuse prin parcelarea existentă s-au configurat pentru un gabarit de 2 benzi (6 m) respectiv câte un trotuar pe fiecare parte de 1,2 m lățime. Lățimea drumurilor este de 8,4 m.*

*Pentru PUZ s-au obținut de la* ***C.N.A.I.R S.A.*** *următoarele puncte de vedere:*

*- prin punctul de vedere nr****. 92/57798 din 15.07.2023*** *se precizează că proiectul de investiții VO Bistrița Sud nu mai este eligibil pentru finanțare în cadrul Programului Investițional pentru dezvoltarea infrastructurii de transport pe perioada 2021-2030, prin care se solicită* ***punctul de vedere pentru: „Construire două case de locuit în regim de înălțime parter și împremuire – Construcția C1” (fără precizarea amplasamentului)****;*

*- prin punctul de vedere nr****. 92/15601 din 8.05.2024,******se precizează că terenurile care vor fi introduse în intravilan nu sunt afectate de proiectul promovat în zonă de C.N.A.I.R S.A., acestea aflându-se la o distanță de aproximativ 2,6 km****, prin care se solicită punctul de vedere pentru: „PUZ – Introducere terenuri în intravilanul municipiului Bistrița, parcelare terenuri în vederea construirii de locuințe individuale și funcțiuni complementare locuirii”, amplasate în municipiul Bistrița, conform certificatului de urbanism nr. 107/ 06.07.2023;*

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr. 1076/2004, sunt următoarele:**

***1. Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

- prin PUZ se propune introducerea terenului în intravilan și parcelarea terenului în vederea construirii de locuințe individuale;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

- conform documentației depusă, PUZ-ul propus respectă condițiile din Regulamentul Local de Urbanism aferent PUG-ului municipiului Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

- nu sunt afectate planuri urbanistice în vigoare sau propuse, în zonă nu există studii de urbanism recente;

- planul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- funcțiunea actuală: terenurile din intravilan sunt situate în UTR 36, L2 – subzona de locuire individuală cu regim de construire discontinuu cu înălțime max, de P+2E; terenul din extravilan are destinația agricolă;

- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate).

- nu sunt afectate planuri urbanistice în vigoare sau propuse, în zonă nu există studii de urbanism recente;

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- este prevăzută amenajarea unei suprafațe de spaţiu verde de 10521,6 m2;

*d) problemele de mediu relevante pentru plan sau program:* alimentarea cu apă se va face din rețeaua de apă potabilă a municipiului Bistrița; apa uzată menajeră va fi evacuată în rețeaua de canalizare a municipiului Bistrița;

- factorul de mediu aer: principalele surse de poluare a aerului sunt traficul auto, dar lucrările propuse nu sunt de anvergură, iar efectele posibile asupra aerului vor fi punctuale, de scurtă durată și numai în perioada de realizare a proiectului. Emisiile rezultate din arderea combustibilului gazos pentru încălzire, nu afectează semnificativ factorul de mediu aer, centrala termică va fi omologată, astfel că emisiile se vor încadra în limitele admise conform Ord. MAPPM nr. 462/1993;

- factorul de mediu sol: poate fi afectat prin depozitări necontrolate de deșeuri. Se vor respecta măsurile necesare privind modul de depozitare pentru toate categoriile de deșeuri generate.

Având în vedere dimensiunile reduse ale planului propus și tipul de activitate ulterioară, cantitatea de deșeuri generată pe amplasament va fi redusă;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare;

***2. Caracteristicile efectelor şi ale zonei posibil a fi afectate cu privire, în special, la:***

*a) probabilitatea, durata, frecvenţa şi reversibilitatea efectelor:*

- În condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu.

*b) natura cumulativă a efectelor:*

- P.U.Z.-ul nu generează efecte negative asupra altor planuri și programe*.*

*c) natura transfrontieră a efectelor:* Nu este cazul;

*d) riscul pentru sănătatea umană sau pentru mediu (de exemplu, datorită accidentelor);*

- Nu există risc pentru sănătatea umană.

DIRECȚIA DE SĂNĂTATE PUBLICĂ BISTRIȚA-NĂSĂUD a emis Notificarea nr. 20/15.02.2024, cu mențiunea că planul este în conformitate cu prevederile din Normele de igienă și sănătate publică privind mediul de viață al populației, aprobate prin Ordinul Ministrului Sănătății nr. 119/2014, cu modificările și completările ulterioare.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

*(ii)depăşirea standardelor sau a valorilor limită de calitate a mediului;*

*(iii) folosirea terenului în mod intensiv;*

- În urma amenajărilor propuse, procentul de ocupare al terenului și coeficientul de ocupare al terenului este următorul:

Pentru L2.1:

POT propus = 35 %

CUT propus = 1.26

Pentru L2:

POT propus = 35 %

CUT propus = 0.7

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora.

3. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

4. În vederea realizării proiectelor propuse prin PUD, titularul va notifica APM Bistrița-Năsăud și va solicita actele de reglementare conform legislației de mediu în vigoare.

5. Titularul planului/programului are obligația de a notifica autoritatea competentă pentru protecția mediului despre orice modificare a planului/programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării și declanșarea etapei de încadrare, apărute pe site-ul APM Bistrița-Năsăud la data de 06.12.2023 și în ziarul ”Răsunetul” la data de 06.12.2023 și la data de 09-10.12.2023.

**Nu s-au înregistrat observaţii sau comentarii din partea publicului interesat.**

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

ÎNTOCMIT,

chim. Rodica Sălăjan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |